| "(Don’t Fear) The Reaper"Blue Öyster Cult |
| --- |
| Singlen "(Don’t Fear) The Reaper" kansikuva |
| Singlen tiedot |
|  Albumilta | *Agents of Fortune* |
|  Julkaistu | heinäkuu 1976 |
|  Formaatti | 7"-single |
|  Tuottaja(t) | Sandy Pearlman |
|  Tyylilaji | rockhard rockprogressiivinen rockpsykedeelinen rock |
|  Kesto | 03.45 (singleversio) |
|  Levy-yhtiö | Yhdysvallat Columbia Records  Yhdistynyt kuningaskunta CBS Records |
| Listasijoitukset |
| Kanada 7. (11. syyskuuta 1976) 
Yhdysvallat 12. (1976) 
Yhdistynyt kuningaskunta 16. (20. toukokuuta 1978) 
Irlanti 17. (22. kesäkuuta 1978) |
| Blue Öyster Cultin muut singlet |
| "Born to Be Wild (Live)"1975 | "(Don't Fear) The Reaper"1976 | "Goin’ Through the Motions"1977 |

**(Don’t Fear) The Reaper** on yhdysvaltalaisen Blue Öyster Cult -yhtyeen kuuluisin kappale, joka julkaistiin vuonna 1976 *Agents of Fortune* -albumilla sekä erikseen singlenä. Soolokitaristi Donald Roeserin kirjoittama ja laulama kappale nousi Yhdysvaltain Billboard Hot 100 -listalla sijalle 12. ja Britanniassa sijalle 16. "(Don’t Fear) The Reaper" on saavuttanut arvostusta myös kriitikoilta; *Rolling Stone* -lehti valitsi sen kaikkien aikojen 397. parhaaksi kappaleeksi ja VH1 puolestaan listasi sen sijalle 55 *Top 100 Hard Rock Songs* -listallaan.

Kappaleen on luultu kertovan itsemurhasta, mutta todellisuudessa se kertoo kuoleman väistämättömyydestä ja siitä, ettei sitä ole syytä pelätä. Kirjoittaessaan kappaletta Donald Roeser mietti, mitä tulisi tapahtumaan, mikäli hän kuolisi nuorena, ja mahdollisuutta, että hän liittyisi edesmenneiden läheistensä joukkoon tuonpuoleisessa. Osa sanoituksesta on saanut innoituksensa William Shakespearen *Romeo ja Juliasta*.

Laulun synkästä tunnelmasta johtuen jotkut ihmiset luulivat Blue Öyster Cultin olevan satanistinen yhtye. Eräät jopa ryhtyivät vastustamaan sen konsertteja. Myöhemmin jotkut kauhuelokuvat, kuten *Scream* ja *Kummituskopla*, ovat käyttäneet laulun tunnelmaa hyväkseen. "(Don’t Fear) The Reaper" kuultiin myös jääkiekkoaiheisessa elokuvassa *Miracle* vuonna 2004.

Kappaleesta on tehnyt cover-version muun muassa Apollo 440 -yhtye, jonka esitys pääsi sen kotimaassa Britanniassa listasijalle 35 vuonna 1995. Myös suomalainen metalliyhtye HIM teki kappaleesta cover-version esikoislevylleen *Greatest Lovesongs Vol. 666* vuonna 1997.*lähde?*

Kappaleet singlellä
-------------------

**A-puoli**

1. (Don’t Fear) the Reaper – 3.45 (säv. Donald Roeser)

**B-puoli**

1. 
2. Tattoo Vampire – 2.41 (säv. Albert Bouchard/Helen Robbins)

Lähteet
-------

1. ↑  Blue Oyster Cult Discography connollyco.com/discography. Viitattu 22.9.2010.  (englanniksi)
2. ↑  Search - RPM - Library and Archives Canada collectionscanada.gc.ca. Viitattu 22.9.2010.  (englanniksi)
3. 1 2  allmusic ((( Blue Öyster Cult > Charts & Awards > Billboard Singles ))) allmusic.com. Viitattu 22.9.2010. [vanhentunut linkki] (englanniksi)
4. 1 2  Chart Stats - Blue Oyster Cult - (Don't Fear) The Reaper chartstats.com. Viitattu 22.9.2010.  (englanniksi)
5. ↑  The Irish Charts - ALl there is to know irishcharts.ie. Viitattu 22.9.2010.  (englanniksi)
6. ↑  The Rolling Stone 500 Greatest Albums of All Time scribd.com. Viitattu 22.9.2010.  (englanniksi)
7. ↑  VH1 Top 100 Hard Rock Songs music.cpreadit.org.  Arkistoitu 12.2.2009. Viitattu 22.9.2010.  (englanniksi)
8. 1 2  (Don't Fear) The Reaper by Blue Öyster Cult Songfacts songfacts.com. Viitattu 22.9.2010.  (englanniksi)
9. ↑  Chart Stats - Apollo 440 - (Don't Fear) The Reaper chartstats.com. Viitattu 22.9.2010.  (englanniksi)